GiliGold/VAD_KnessetCorpus huggingface dataset:
משה גפני: נעלה את הקצבאות אבל אז במקביל אנחנו נאמר שאנחנו ממסים את העשירים, כי אחרת מה עשית?
חיים אורון: אני הגשתי הצעה.
משה גפני: יש לך כבר הצעה?
חיים אורון: לא רק הצעה אלא יש לי הסכם.
חיים אורון: ברגע שאתם לא נכנסתם לקואליציה עם ציפי לבני, אני הצעתי הצעה לתת קצבאות ילדים אחידות מהילד הראשון, אז דיברנו על 244, קצבה אחידה לכל הילדים, ולמסות.
חיים אורון: היא לא הסכימה.
משה גפני: הרעיון הוא רעיון.
עופר מנירב: אמנם זה לא הנושא, אבל רק לתשומת לב.
עופר מנירב: כאשר אתה מעלה הצעת חוק כזאת לגבי קצבת זקנה, קח בחשבון שמי שהרוויח 40 אלף שקלים שילם פי עשר במשך כל שנות עבודתו, 40 או 45 שנים, עבור אותה קצבת זקנה.
משה גפני: אתה צודק, אבל זה לא רלוונטי מכיוון שאותו אחד ששילם כל כך הרבה שנים כסף, פתאום הוא צריך לקבל קצבה.
משה גפני: הוא הרי שילם ביטוח ולוקח הביטוח הלאומי, בעצם האוצר, את הכסף הזה ומעביר אותו לענף אחר.
משה גפני: הם הלאימו את הביטוח הלאומי.
חיים אורון: בבסיס אני מסכים עם עופר כי אני הייתי שם.
משה גפני: הלוואי שזה היה כמו שאתה אומר.
חיים אורון: אחרי שאני שומע מכל כך הרבה אנשים עשירים בדיונים אחרים שואלים אותי מה הם צריכים - כשאני מדבר על קצבאות ילדים – קצבת ילדים.
חיים אורון: אני אומר להם, בסדר, קח קצבת ילדים ונמסה אותך מלמטה, ואז אני מתחיל לשמוע את הדיבורים האלה.
חיים אורון: כשהוא שומע מס, הוא אומר שיעזבו אותו.
חיים אורון: יש אנשים שאומרים שהם לא צריכים קצבת ילדים ולא צריכים קצבת זקנה, ואני לא אתן לך את שמות האנשים שאומרים את זה.
ליאון אלנפורט: און-ליין אין לנו מידע.
משה גפני: המוסד לביטוח לאומי, אתם תומכים בהצעה הזאת.
משה גפני: שמעת את מה שנאמר כאן בהתנגדויות.
מיכל הנר דויטש: רציתי לומר שלא סתם לא הבאנו יחד עם זה תיקון לחוק מס הכנסה.
מיכל הנר דויטש: אני הקדמתי ואמרתי שאנחנו נבדוק את העניין ונראה איך הוא עובד ואת זמינות הנתונים, איך עושים מקדמות, איך בודקים את זה, איך רואים אדם שהפסיק באמצע או לא הפסיק באמצע.
מיכל הנר דויטש: לתת היום מקדמות על משהו שנתי משנה שעברה, אני לא אמליץ על דבר כזה מהטעם שאני לא יודעת אם הוא עובד או לא עובד כי אני הרי לא מזהה אותו.
מיכל הנר דויטש: לכן לעשות את זה לפי שנה שעברה, אני לא אדע.
מיכל הנר דויטש: אנחנו קודם כל מדברים על זמינות נתונים בתוך רשות המסים ואחר כך התועלות הנוספות הן תועלות טובות והן תועלות שהמדינה רוצה לקדם ואנחנו נעשה את זה בחכמה ולא במהירות כאן ועכשיו כדי לתקן את החוק.
חיים אורון: אני רוצה להעיר שתי הערות ושתיהן עקרוניות.
חיים אורון: אם ברצינות אנחנו מתכוונים לפרק את חוק ההסדרים, זה אם נקיים דיון רציני על הצעות כאלה.
משה גפני: זה מה שאני עושה.
משה גפני: אם הבנתי נכון, אתה משבח אותי היום?
חיים אורון: אני רוצה לומר כאן דבר עקרוני ויכול להיות שהוא יותר במחלוקת.
חיים אורון: יש התנגדות עקרונית לחלק מהעמדות שאני מייצג כאן, אבל יש התנגדות מהותית אחת שאי אפשר לברוח ממנה וזאת טענה האומרת שאין לנו נתונים.
חיים אורון: חלק גדול ממה שאתה אומר על קצבאות ועל עזרה לקבוצות, היה הרעיון שכל פעם מעלים אותו והורגים אותו, שלכל נישום ריכוז כל ההכנסות שלו ותהיה חובת דיווח כללית של כל אחד.
חיים אורון: אמרו שזה לא עובד בעולם, אי אפשר לפעול על פי זה וכל פעם אומרים, כאשר אתה מעלה כל מיני הצעות, שזה אפשר יהיה לעשות אם תהיה חובת דיווח.
חיים אורון: היות שאין חובת דיווח, אי אפשר לעשות את זה.
חיים אורון: בשביל חובת דיווח, צריך שלוש שנים להתכונן.
חיים אורון: כך הורגים את זה כל פעם מחדש.
חיים אורון: כבר עברו עשר פעמים שלוש שנים.
חיים אורון: בתוך הממשלה מתנגדים ותמיד יש לכך תירוצים רבים.
חיים אורון: אפילו יורם גבאי כבר פעם תמך בזה, אבל נדמה לי שהוא שינה את דעתו והוא כבר לא תומך בזה.
חיים אורון: כבר עשו ניסיונות בצרפת ולא הצליחו.
חזקיה ישראל: גם כאן היו שתי ועדות והורידו את זה.
חיים אורון: כן, הורידו את זה.
חזקיה ישראל: כולל של מס הכנסה.
חיים אורון: בסוף מה שקורה זה שאתה מחפש כלים קצת יותר עדינים כדי לעזור למי שיש הצדקה לעזור לו ואומרים אי אפשר, אנחנו לא יודעים, כי נכון שיש לו רמת שכר נמוכה, אבל יש לו שלוש דירות ואז איך אתה יכול לדעת?
חיים אורון: נכון שאין לו דירות, אבל יש לו משהו אחר.
חיים אורון: בקיצור, כך הורגים את זה.
חיים אורון: לכן, באופן בסיסי זה צעד קטן אבל הוא בכיוון כי על מה מדובר?
חיים אורון: מדובר על דיווח אמת על הכנסות אמיתיות.
חיים אורון: לא מדובר כאן בשום דבר אחר.
חיים אורון: זה לא מהמחלקה של השוק האפור או השוק השחור.
משה גפני: הטענה שלהם היא שזה מקשה על בעלי העסקים הקטנים.
משה גפני: מקשה מאוד.
חיים אורון: הסיפור שזה מקשה, אני יודע, אבל מצד שני יש לזה יתרונות.
שי חרמש: הנושא מדליק לי את זווית הראייה בנושא השבחת הנתונים בזמן קצר יותר ואני חושב שהדבר הזה ראוי.
שי חרמש: חבר הכנסת אורון לקח את הפינה שרציתי להוסיף, את אותו מדרג שעשינו לגבי המע"מ.
שי חרמש: אין דין אוניברסיטה שמדווחת על העובדים שלה כדין מרצה ספורדי שנתן הרצאה במועדון פנסיונרים בפתח תקווה וצריך לדווח על זה.
שי חרמש: בכל זאת, כדי להשיג את המטרה ולהתקדם קדימה בהשבחת איכות הדיווח וקיצור טווחי הדיווח, האם לא ניתן כרגע כהסדר ביניים, עד שיגיע מס הכנסה שלילי, כולל ומקיף וקשור לעניין, לקבוע כרגע מדרג שאומר שמטילים את זה כרגע עד כמה מסוימת.
שי חרמש: אני אומר שוב, את האוניברסיטאות, את המוסדות הגדולים, את מי שמעביד היום בסדרי גודל גדולים, הייתי היום מעביר לדיווח המכוון.
שי חרמש: הנטל לא צריך להיות על מי שלא יכול לעמוד בו.
שי חרמש: מרצה בודד, אומן, זמרת שנתנה קטע שיר באיזו פינה וקיבלה אלף שקלים, לא הייתי כופה את זה עליה.
מיכל הנר דויטש: החובה היא לא עליה אלא זאת חובה על מי שמשלם לה.
מיכל הנר דויטש: החובה היא לא עליה אלא על מי שמשלם.
מיכל הנר דויטש: הסעיף הזה מדבר על חובות המנכה, זה שמשלם, בין אם הוא אוניברסיטה או מעביד.
שי חרמש: אפשר להגיע למדרג?
מיכל הנר דויטש: מדרג של איזה מובן?
מיכל הנר דויטש: היום כולם מגישים 126 מכוון פעם אחת.
מיכל הנר דויטש: המערכת לכאורה אמורה להיות קיימת.
משה גפני: צריך באמת לקיים את חובת ההיוועצות לגבי העניין הזה.
משה גפני: אני חושב שהייתם מאוד מקלים עלינו גם אם הייתם מרחיבים את זה למה שעלה כאן על ידי חברי הכנסת לגבי הנושאים הנוספים, אבל אם הייתם יכולים להגיע למדרג.
משה גפני: אם הייתם יכולים להגיע למדרג, זה היה מקל עלינו בהחלטה.
משה גפני: בכל מקרה, אני מבקש שתקיימו את הישיבה הזאת לפני שאנחנו מצביעים.
שי חרמש: בסך הכל המהלך נכון.
מיכל הנר דויטש: אני רק רוצה להזכיר שב-2011, בגין 2011, מס הכנסה שלילי כבר יהיה ארצי ויהיה קבוע בחוק.
שגית אפיק: אולי כדאי לבדוק לפני שתהיה הצבעה כך שתהיו ערוכים לעניין מס הכנסה שלילי.
משה גפני: על סדר היום שינויים בתקציב לשנת 2010.
משה גפני: הגיעו העברות תקציביות והגיעה ערמה גדולה של עודפים מחויבים.
משה גפני: אלה בהודעות של 21 ימים.
משה גפני: למיטב זיכרוני, וגם בדקתי בפרוטוקולים, כאשר אישרנו את חוק ההתייעלות, אנחנו אמרנו שהיות שמדובר בתקציב דו שנתי, במעבר בין 2009 ל-2010, היות שאנחנו לא מאשרים תקציב ל-2010, לא תהיינה הודעות של 21 ימים אלא הכל יצריך אישור של הוועדה.
משה גפני: אני עברתי על הפרוטוקולים ואני אמרתי את זה פעם אחר פעם.
משה גפני: נדמה לי שראיתי בפרוטוקול שחברת הכנסת שלי יחימוביץ אמרה שזאת חוצפה מול האוצר שהם אומרים שהם לא מסכימים, אבל בסופו של דבר גם לפני ההצבעה אמרתי שאנחנו מתקנים את החוק ואנחנו קובעים שבמעבר מ-2009 ל-2010 הכל יצריך אישור של הוועדה.
משה גפני: בסופו של דבר בחוק עצמו זה לא נכתב.
משה גפני: אני לא יודע למה זה קרה, אבל לפי דעתי זאת טעות.
קריאה: יש פרוטוקולים.
משה גפני: הפרוטוקולים אומרים את מה שאני אומר, אבל בסופו של דבר בחוק עצמו זה לא כתוב.
חיים אורון: זה היה ברור שזה לא יכול להתקיים.
חיים אורון: כי עודף מחויב במהותו, התחייבות שניתנה על ידי הממשלה לבצע כלפי מישהו.
חיים אורון: איך תבטל את זה עכשיו?
משה גפני: אני לא אמרתי שצריך לבטל.
משה גפני: אמרתי שזה צריך לעבור את עינה של הוועדה וצריך שיהיה פיקוח פרלמנטרי היות ואין תקציב.
חיים אורון: קח את ה-21 ימים ותחצה באמצע.
משה גפני: זה הרי ברור.
משה גפני: אני יכול לתת הוראה בכתב למנהל הוועדה ולומר לו שכל הודעה שמגיעה, אני מבקש לקיים דיון בוועדה.
משה גפני: אגב, הסתכלתי בפרוטוקולים ואתה לא התייחסת לעניין הזה.
משה גפני: לא אמרת את מה שאתה אומר עכשיו.
חיים אורון: עודף מחויב הוא עודף שמישהו התחייב עליו.
משה גפני: למה הם צריכים להודיע את זה לוועדה?
משה גפני: הרי כל חבר ועדה יכול לעכב את זה.
חיים אורון: בשנה רגילה, אגב, זה עובר משנה לשנה.
חיים אורון: וזה מחייב הודעה.
חיים אורון: אם אתה זוכר בוועדה הקודמת היו תאים כאלה, בתקופה הזאת היו ערמות של תאים ואני הייתי הולך לשם ומתוך מאה הייתי מוצא שניים, בדרך כלל העברה על מזרח ירושלים ודברים כאלה, והייתי עושה על זה הצגה קטנה וזה היה עובר.
משה גפני: איציק כהן, סגן שר האוצר, היה לוקח את כל הרשימה ועל כולם הוא היה כותב.
משה גפני: אני סבור שהייתה כאן טעות שאני לא יודע מהיכן היא נובעת.
משה גפני: אם תקראו את הפרוטוקולים, זה חד משמעי והוועדה דיברה על זה.
חיים אורון: דווקא המרכיב הזה, הוא לא עושה הבדל בין דו שנתי לשנתי כי גם בתקציב שנתי יש עודפים מחויבים.
משה גפני: היה כאן דיון שאתם התנגדתם לתקציב הדו שנתי.
משה גפני: אני רוצה להחזיר אותנו קצת אחורנית.
משה גפני: אנחנו תמכנו.
משה גפני: אנחנו, הקואליציה, תמכנו בתקציב הדו שנתי.
משה גפני: כאשר היו דיונים בוועדה על החקיקה בעניין הזה, התבררו הרבה בעיות שידענו אותן מראש כמו האם מתייחסים לזה כשנת תקציב אחת או שזה בעצם אישור לשנתיים ואנחנו מאשרים בבת אחת גם את 2009 וגם את 2010.
משה גפני: היה דיון בנושא והרבה דברים היינו צריכים לשנות בחקיקה בגלל שמדובר בתקציב דו שנתי.
משה גפני: אנחנו הלכנו לחלק המחמיר ואמרנו שמאבדים כאן בעצם את הפיקוח הפרלמנטרי בזה שלא מאשרים תקציב ל-2010.
משה גפני: אמרנו שהכל, כל מה שבשנה רגילה איננו מצריך אישור ועדה, הכל יצריך אישור ועדה כדי קצת לכסות על העניין הזה שאין תקציב ל-2010.
משה גפני: זה מה שנאמר בפרוטוקולים.
משה גפני: אני ביקשתי גם ממנהל הוועדה, ובעיקר מהיועצת המשפטית של הוועדה, לבדוק את החוק כי אם הייתה טעות, אני מבקש לתקן את הטעות.
משה גפני: ההחלטה שהתקבלה, התקבלה.
משה גפני: במידה ויתברר שבסופו של דבר זה לא המצב, לא יהיה מנוס מזה שאני אבקש ממנהל הוועדה שכל הדברים יובאו לדיון כי אחרת לא נאשר אותם.
משה גפני: אני חושב שבשלב הזה צריך את הפיקוח.
משה גפני: תסתכל על ההעברות שהגיעו, על העודפים, מדובר בסכומים ענקיים שיכול להיות שאין שום בעיה אתם, אבל אני חושב שזה מצריך פיקוח פרלמנטרי.
חיים אורון: יש לך כלי.
משה גפני: אבל אם זה נכון מה שאני אומר, אני רוצה ללכת בדרך המלך.
משה גפני: פנייה מספר 6 – פיתוח משק המים
נח הקר: רפרנט מים באגף התקציבים.
נח הקר: מדובר כאן בהעברה פנימית בתוך תקציב הפיתוח של משק המים, העברה של הרשאות להתחייב בפרוייקטי ביוב.
נח הקר: ההעברה כוללת בתוכה את החלטת הממשלה האחרונה בדבר סיוע ליישובי עוטף עזה בהקמת תשתיות ביוב בסך של 54 מיליון שקלים, סיוע ליישובי שדרות, שער הנגב, חוף אשקלון ואשכול.
נח הקר: פרוייקטי שדרוג מט"שים בביוב והקמת מערכות ביוב ביישובי עוטף עזה.
נח הקר: כל יתר ההרשאות שמועברות שם, זה לפרוייקטים בביוב, חלקן העברות טכניות של הסטה מתקנות לתקנות באותו ייעוד, בהתאם להחלטות ממשלה קודמות בהקשר של סיוע להקמת פרוייקטי ביוב.
משה גפני: למה כל הזמן אתם מורידים מפיתוח מקורות מים?
נח הקר: זה עבר מתקנה של פיתוח מקורות מים לפיתוח מקורות מים יותר ספציפיים.
נח הקר: פיתוחי מקורות מים זה כללי וזה פשוט עבר מהתקנה הכללית לתקנה יותר ספציפית של ביוב, של השקעה במערכות ביוב.
נח הקר: לא גרענו מתקציב הפיתוח במשק המים.
משה גפני: מה זה סיוע מיוחד ליישובי מגזר המיעוטים?
נח הקר: סיוע מיוחד ליישובי מגזר המיעוטים, מדובר כאן בהחלטות ממשלה על סיוע ליישובי מגזר מיעוטים בהיקפים של כ-400 מיליון שקלים שזה החלק השנתי שלהם.
נח הקר: אתה רואה שמדובר על יישובי מגזר מיעוטים גם בדרום וגם בצפון.
נח הקר: יש לך תוכנית מיוחדת למועצה אזורית אבו בסמה.
משה גפני: זה לא קשור לעוטף עזה.
נח הקר: זה בנוסף.
משה גפני: במרחבים, המושב תפרח שייך למגזר המיעוטים?
משה גפני: שם אין ביוב.
שי חרמש: הוא לא היחיד.
נח הקר: אני לא מכיר באופן פרטני.
משה גפני: אני חושב שהוא כן היחיד.
משה גפני: במועצה אזורית מרחבים, אני לא מכיר משהו אחר.
שי חרמש: יש באזור עוד מקומות בלי ביוב.
שי חרמש: מושב יכיני.
שי חרמש: המדינה מוכנה לעזור אבל התושבים לא רוצים לשאת בנטל של אגרות הביוב וההיטלים.
שי חרמש: כאן מתחילה הבעיה.
משה גפני: אתה יכול בבקשה לבדוק את הנושא של יכיני ותפרח?
משה גפני: אני מבקש שתבדוק למה אין ביוב במקומות האלה.
נח הקר: בסדר.
משה גפני: תפרח בשמחה רבה ייכנס למגזר המיעוטים.
שי חרמש: רק הם יודעים שיום אחרי כן הם צריכים לשלם עבור הביוב.
משה גפני: שישלמו.
נח הקר: אני אבדוק.
משה גפני: תבדוק ותאמר לי.
משה גפני: אני לוקח ברצינות את מה שאמר חבר הכנסת שי חרמש.
שי חרמש: חסכתי לך את התשובה.
שי חרמש: קח את התשובה שלי.
משה גפני: אני לא רוצה שתיתן לי תשובה.
משה גפני: אני רוצה תשובות ממשרד האוצר.
משה גפני: אם התושבים לא רוצים, שלא ירצו, אבל למה משאירים את זה כך?
משה גפני: דרך אגב, בתפרח לא שמעתי דבר כזה.
משה גפני: הייתי שם כמה פעמים ולא שמעתי.
משה גפני: ה צ ב ע ה פנייה מספר 6 – אושרה פה אחד פנייה מספר 9 –
יאיר פינס: הפנייה נועדה לבצע שני שינויים: האחד, תקצוב מערך פינוי הקרווילות מאתרי הדיור הזמני של מפוני גוש קטיף, בסך 4 מיליון שקלים.
יאיר פינס: השני, המרה של תקן בפרוייקט ממשל זמין מתקן שעבד כיועץ באאוט סורסינג לתקן קבוע במשרד.
משה גפני: ה צ ב ע ה פנייה מספר 9 – אושרה פה אחד
צחי דוד: מדובר בפרוייקט שמשרד השיכון מתכנן לפתח בלוד.
צחי דוד: תשלום עבור פינויים למשפחות שכרגע נמצאות על הקרקע וצריך לפנות אותן, תשלום פיצויים.
צחי דוד: מדובר במימון ביניים עד קבלת העודפים.
משה גפני: 6 מיליון שקלים?
משה גפני: כמה משפחות?
צחי דוד: 12 משפחות.
שי חרמש: מה קורה אחרי הפינוי?
צחי דוד: בונים שם.
צחי דוד: זה נקרא מאר 9.
צחי דוד: מי שיבנה בסוף זה קבלן.
צחי דוד: מי שעושה את הפיתוח, זה משרד השיכון.
משה גפני: מה עושים עם המשפחות הללו?
צחי דוד: הן מקבלות פיצויים והולכות לדרכן.
משה גפני: המשפחות מסכימות לכך?
צחי דוד: נחתם אתן חוזה.
יעקב אדרי: אלה פולשים או מפונים כחוק?
צחי דוד: אני מוכן לבדוק את זה.
שי חרמש: פעם ראשונה שמשלמים או פעם רביעית?
צחי דוד: למיטב ידיעתי, פעם ראשונה.
שי חרמש: אני מציע לגמור את זה מהר.
משה גפני: ה צ ב ע ה פנייה מספר 12 – אושרה פה אחד פנייה מספר 13 – תגמולים לנכים
משה בר סימנטוב: שינויים פנימיים בתוך תקציב של הלשכה לשיקום נכים, תקצוב בהתאם להוצאות המסתמנות בפועל של התגמולים.
משה בר סימנטוב: העברה מסעיף לסעיף.
משה גפני: העברה ממה למה?
משה בר סימנטוב: מנכי המלחמה ליישום חוק הטבות לניצולי שואה (נזקקים).
משה גפני: אני הגשתי הצעת חוק שמדברת על כמה מקרים בודדים.
משה גפני: אני מניח שעוד נשארו כמה מקרים בודדים.
משה בר סימנטוב: לא נראה לי שיש מישהו שחי באותם שנים ולא נכנס לתחולת אחד החוקים.
משה גפני: אני מדבר על מקרה בו נכה רדיפות הנאצים נישא בשנית ויש לו ילדים מתחת לגיל 18.
משה גפני: הוא נפטר והאישה נשארה.
משה גפני: בקדנציה הקודמת אני הגשתי הצעת חוק והגשתי אותה גם עכשיו כך שהילדים שלו יהיו זכאים כשאירים של נכה רדיפות הנאצים עד גיל 18 והם ייכללו במסגרת הזאת.
שי חרמש: יש אנשים כאלה?
משה גפני: יש כמה מקרים כאלה.
משה גפני: יש כמה מקרים בודדים.
משה גפני: בקדנציה הקודמת ענה לי רוני בר-און, אז הוא היה שר האוצר, ואמר שיפתרו את זה לא בחקיקה אבל לא פתרו את זה.
משה בר סימנטוב: אני אבדוק את זה.
משה בר סימנטוב: פעם ראשונה שאני שומע על כך.
משה גפני: אני יודע, כי מה שאני אומר במליאה ומה שאני אומר בוועדת השרים, זה בכלל לא מעניין אף אחד כי בלאו הכי דוחים.
משה גפני: העליתי את זה במליאה והיה לי ויכוח האם אני בכלל יכול להעלות את זה עם תשובה והצבעה במועד אחר.
משה גפני: גם על זה היה לי ויכוח.
משה גפני: בסוף הסכימו ועשו לי טובה ונתנו לי להעלות את זה כאשר במקביל אמרו שיבדקו האם אפשר לפתור את זה שלא במסגרת חקיקה.
משה גפני: מדובר במקרים בודדים ממש.
משה גפני: בקדנציה הקודמת היו יותר מקרים, אבל עכשיו יש פחות.
משה גפני: פנו אלי אנשים כאלה.
משה גפני: אמרו שיבדקו וייתנו לי תשובה.
משה גפני: אני מבקש, אם אפשר, לבדוק את זה ולתת לי תשובה.
משה גפני: במידה שאני לא אקבל תשובה, אני מביא את זה להצבעה במליאת הכנסת ונופל.
משה בר סימנטוב: יש לך הצעת חוק.
משה גפני: הצעת חוק.
משה גפני: העליתי אותה במליאה כבר פעם שנייה, בקדנציה הקודמת ובקדנציה הנוכחית.
משה גפני: מדובר באמת בכסף קטן.
משה גפני: יכול להיות שעד שאני אביא את זה להצבעה, כבר לא יהיה אף אחד אבל עכשיו עוד יש ואני חושב שזה ראוי וצריך היה לעשות.
משה גפני: תיתן לי תשובה?
משה גפני: אם אני לא אקבל תשובה, אני אביא את זה ואני אפול, וזה יהיה לא טוב.
משה גפני: אני סומך עליך שתיתן לי תשובה.
משה גפני: ה צ ב ע ה פנייה מספר 13 – אושרה פה אחד
משה בר סימנטוב: כפל קצבה, זה משהו אחר.
משה בר סימנטוב: זה מגה.
משה גפני: זה אני לא מבקש שתבדוק.
משה גפני: פנייה מספר 14 – משרד התחבורה
הרצל בן יהושע: לפי החלטת הממשלה, משיקולים של בטיחות ואיכות סביבה.
משה גפני: אבל אישרנו ב-2009.
הרצל בן יהושע: כן, את ה-3,000 שקלים.
משה גפני: הייתה בקשה שלכם ואישרנו אותה.
הרצל בן יהושע: כן, אבל עדיין הכסף לא הועבר בצורה פורמלית.
הרצל בן יהושע: זה המקור הכספי, לשלם לבעלי הרכבים.
משה גפני: מה אישרנו בפעם הקודמת?
הרצל בן יהושע: לא הייתי כאן.
משה גפני: ה צ ב ע ה פנייה מספר 14 – אושרה פה אחד פניות מספר 15 ו-16 – הסכמים קואליציוניים של ישראל ביתנו
דני גלושנקוב: מדובר בפנייה של משרד הקליטה שמטרתה להעביר סכום של כ-12 וחצי מיליון שקלים לנושאים של מחקרים, פרוייקטים ופעולות של עידוד העלייה ממדינות חבר העמים.
משה גפני: הכסף הזה הוא חיוני?
חיים אורון: אם לא היה הסכם קואליציוני, הייתם מוציאים את הסכום הזה?
משה גפני: אנחנו נאשר את זה כמובן.
חיים אורון: אנחנו לא נאשר את זה כמובן.
משה גפני: נאשר את זה.
חיים אורון: לא, אנחנו נצביע נגד אבל אני שואל שאלה.
משה גפני: מי שיצביע נגד יהיה במיעוט.
משה גפני: למה זה צריך להיות בהסכמים קואליציוניים?
משה גפני: למה לא להביא את זה ישר?
פניה קירשנבאום: למה אתה שואל אותו?
פניה קירשנבאום: תשאל את האוצר שלא נותן כסף.
פניה קירשנבאום: למה צריך לדאוג לכסף בהסכמים קואליציוניים?
משה גפני: נגד – 1 פניות מספר 15 ו-16 – אושרו פניות מספר 17, 18, 21 ו-24 – משרד התשתיות הלאומיות
אהוד רמר: הפנייה נועדה להעביר 25 מיליון שקלים למשרד התשתיות הלאומיות עבור חמש פעילויות עיקריות: הכנת תוכנית אב למשק האנרגיה, תכנון קווי הולכת גז טבעי, פרסום קמפיין בנושא חיזוק מבנים מפני רעידות אדמה בהתאם להחלטת הממשלה מ-2008, תמ"א 28, וביצוע מחקר ופיתוח בתחום האנרגיה.
משה גפני: ה צ ב ע ה פניות מספר 17, 18, 21 ו-24 – אושרו פה אחד פנייה מספר 19 – פיתוח תשתית תיירותית באילת
קרן שפר: יש תוכנית שגובשה בין משרד התיירות, אגף תקציבים ועיריית אילת, רשימה של פרוייקטים שהמטרה שלהם היא באמת לפתח את התשתיות התיירותיות באילת.
משה גפני: מה הפרוייקטים בתיירות?
קרן שפר: למשל פיתוח חופים, טיילת, רשימה של פרוייקטים שאשמח להעביר לכם אותה אם תרצו בכך.
משה גפני: מה הגנת ים המלח?
קרן שפר: כן, יש כאן גם העברה.
קרן שפר: זה משהו נפרד.
קרן שפר: התוכנית להגנת ים המלח מורכבת משני שלבים: השלב הראשון הוא פתרון מיידי ויש את השלב השני שהוא שלב ארוך טווח.
קרן שפר: זה מתוקצב בשתי תקנות נפרדות.
קרן שפר: זאת תוכנית של הגנת ים המלח.
משה גפני: מוציאים מסעיף אחד להגנת ים המלח ומעבירים לסעיף שני.
קרן שפר: זאת הכל תוכנית להגנת ים המלח.
קרן שפר: זה משהו קוסמטי.
משה גפני: ה צ ב ע ה פנייה מספר 19 - אושרה פה אחד פנייה מספר 20 – משרד התיירות
קרן שפר: הפנייה הזו נועדה לעשות שינויים פנימיים בתקציב משרד התיירות.
קרן שפר: יש תקנות שמצויות כרגע בגירעון בשל אי קבלת העודפים.
קרן שפר: כדי שנוכל לעבוד בשוטף.
שי חרמש: אלה תקציבי פיתוח?
קרן שפר: לא.
קרן שפר: זה תקציב שוטף.
שי חרמש: אדמיניסטרציה?
קרן שפר: גם.
קרן שפר: הכשרת כוח אדם, יש פה גם קצת נושא של אמרכלות.
קרן שפר: כל מיני תקנות שכרגע אנחנו לא יכולים לפעול כי לא קיבלנו עודפים.
משה גפני: ה צב ע ה פנייה מספר 20 – אושרה פה אחד פנייה מספר 23 – משרד התיירות למה לא מגישים את כל הדברים האלה בפנייה אחת?
משה גפני: אין לך תשובה?
קרן שפר: אני ממשרד התיירות ואתה מתכוון לאגף התקציבים אליו צריך להפנות את השאלה.
קרן שפר: במסגרת סיכום תקציב 2009-2010 משרד התיירות צריך לקבל 75 מיליון שקלים במזומן ו-75 מיליון שקלים בהרשאה להתחייב עבור פעילות שיווק.
קרן שפר: כאן אנחנו מקבלים חלק מהתוספת, 54 מיליון שקלים במזומן ו-25 מיליון שקלים בהרשאה להתחייב.
קרן שפר: הכל במסגרת סיכום תקציב 2009-2010.
משה גפני: אני רואה שהשר שלך עובד.
משה גפני: ה צ ב ע ה פנייה מספר 23 – אושרה פה אחד פנייה מספר 22 – משרד התיירות
קרן שפר: הפנייה הזו נועדה להעביר 40 מיליון שקלים לתקציב הפיתוח של משרד התיירות, פיתוח תשתיות תיירותיות ברחבי הארץ.
קרן שפר: גם התוספת הזאת במסגרת סיכום תקציב 2009-2010.
משה גפני: מה זה 40 מיליון שקלים?
קרן שפר: במסגרת סיכום תציב 2009-2010 משרד התיירות צריך לקבל בשנת 2010 סכום של 40 מיליון שקלים לפיתוח תשתיות תיירותיות.
משה גפני: זה לא מופיע בתקציב?
קרן שפר: אגף התקציבים בדרך כלל מכניס את זה כתוספות חד פעמיות במהלך השנה.
קרן שפר: זאת שיטה שאגף התקציבים מאוד אוהב, לא לתקצב בבסיס אלא לתת במהלך השנה.
משה גפני: יש כאן מישהו שיכול להסביר למה זה כך?
יאיר אידר: זה לא התחום שלי, אבל מה שנאמר כאן, אחרי התקציב עובר בממשלה, אי אפשר יותר לתקצב דברים בבסיס אלא הכל חייב להיות על שינוייו.
יאיר אידר: אני משער, אני לא יודע את זה, אבל יכול להיות שהסיכום ביניהם נסגר אחרי אישור הממשלה ואז יותר אי אפשר לתקצב בבסיס.
משה גפני: אני רוצה להזכיר לך שאחרי הממשלה יש כנסת.
יאיר אידר: סליחה, זה אחרי האישור בכנסת.
משה גפני: לא, מה זה אחרי האישור בכנסת?
קרן שפר: לא, זאת לא התשובה.
קרן שפר: זאת באמת לא התשובה.
יאיר אידר: אני לא יודע לענות על השאלה.
קרן שפר: עובדה שקיבלנו 300 מיליון שקלים שכן נכנסו לבסיס.
משה גפני: זה הרי נדון כאן בוועדה והיה אפשר להכניס את זה בתוך מסגרת התקציב.
יאיר אידר: יכול להיות שהם לא הגיעו ביניהם לסיכום עדיין.
קרן שפר: הכל במסגרת סיכום.
קרן שפר: אני חושבת שזאת שיטה שנועדה להקל על אגף התקציבים כך שלא יצטרכו במהלך השנה למצוא את כל המקורות.
קרן שפר: כך זה נותן להם את האפשרות לפרוס את ההתחייבויות שלהם במהלך השנה וזה מקל עליהם מבחינת מציאת המקורות.
משה גפני: ה צ ב ע ה פנייה מספר 22 – אושרה פה אחד פנייה מספר 25 – משרד החינוך אין רפרנט.
משה גפני: פנייה מספר 26 – המשרד לביטחון פנים
יאיר אידר: הפנייה נועדה לתגבר את תקציב המשרד לביטחון פנים ב-100 מיליון שקלים עבור קרן הבלאי של המשטרה, בהתאם לסיכום בין המשרדים.
יאיר אידר: קרן הבלאי של המשטרה, זאת קרן שנועדה להחליף את כל הרכבים של המשטרה.
יאיר אידר: זאת תוכנית שעשינו עם המשרד לביטחון פנים והמשטרה להחלפת כל רכבי המשטרה.
משה גפני: פנייה מספר 26 – אושרה פה אחד
דני גלושנקוב: הפנייה נועדה לתקצב את הסיכום התקציבי עם משרד המדע לשנת 2010, בין היתר עבור פרוייקטים של תמיכות במדע ומחקרים שמתבצעים בצורה רב שנתית.
משה גפני: ה צ ב ע ה פנייה מספר 28 – אושרה פה אחד פנייה מספר 29 – משרד החינוך אין רפרנט.
משה גפני: על סדר היום המשך דיון בהצעה לסדר היום בנושא: העלייה הדרמטית של 50 אחוזים במחירי המים לבתי חולים ולמקוואות, של חבר הכנסת אורי מקלב.
משה גפני: בישיבה הקודמת העליתי את הנושא הזה של החוק הקיים שלא בוטל, שאומר ש"על אף האמור בסעיף קטן (א), התעריפים למים המסופקים לשירותים ציבוריים שהם בתי מרחץ, מקוואות ובתי חולים לא יעלו על 1.61 שקלים חדשים למטר מעוקב והם יתעדכנו לפי הוראות סעיף 112(א)".
משה גפני: אני מבין שהמשמעות של העניין, גם אחרי שתוקן חוק תאגידי מים וביוב, שהסעיף הזה לא בוטל.
משה גפני: אני גם אמרתי בישיבה הקודמת שמהיכרותי את החקיקה, ואני גם חוקקתי הרבה חוקים ואני מעורב בחקיקת חוקים רבים נוספים, כאשר מגיע חוק כזה שמבטל את החוק הקיים, כותבים את זה.
משה גפני: כותבים שסעיף 112(ב) לחוק בטל אבל זה לא נכתב.
משה גפני: החוק הזה חוקק מכיוון שהמחוקק הגיע למסקנה שבתי חולים ומקוואות צריכים תעריף מוזל למים והרעיון העקרוני שעומד בבסיס החוק הזה, הוא לא שונה.
משה גפני: כתבה לי היועצת המשפטית של רשות המים, עורכת הדין חנה פרנקל: "לאור האמור לעיל, עמדתנו המשפטית היא כי החל ממועד כניסתם לתוקף של הכללים, התעריפים לדמי המים ובכלל זה הרף העליון לתעריפי המים המסופקים לשירותים ציבוריים מסוג בתי מרחץ, בתי חולים ומקוואות שנקבעו על פי חוק המים, אינם חלים עוד על התעריפים למים המספקים תאגידי מים וביוב לצרכניהם.
משה גפני: עמדה זו נסמכת על לשונו המפורשת של חוק תאגידי מים וביוב והרציונל העומד בבסיסו".
משה גפני: אם הרציונל העומד בבסיסו היה כאשר נחקק החוק הזה, חוק תאגידי מים וביוב, היה צריך להיאמר באיזשהו מקום בדיונים אבל זה לא נאמר.
משה גפני: בפניי עומדות שתי ברירות.
משה גפני: ברירה אחת היא להתחיל להתווכח עם עורכת הדין המלומדת והחשובה חנה פרנקל ולהגיע למסקנה שאני אעביר את הוויכוח שקיים כאן ליועץ המשפטי לממשלה או ליועצת המשפטית של הכנסת או ליועצת המשפטית של הוועדה ולהחליט מה אנחנו עושים עם העניין הזה.
משה גפני: זה מסלול שהוא מסלול של התנגשות שאני על פי רוב, אם אין לי משהו מיוחד וסיבה באותו יום ללכת למלחמה, אני לא מעדיף ללכת לזה, אבל אם לא תהיה ברירה, אנחנו נלך למסלול הזה.
משה גפני: יש אפשרות שנייה והיא שאנחנו לא מנהלים את הוויכוח הזה אלא מורידים אותו מסדר היום והוא לא יתקיים, אבל לא לבטל במחי יד את מה שאמרו חברי הכנסת בחקיקה.
משה גפני: על פי חוק תאגידי מים וביוב החליטה רשות המים להעלות את מחירי המים ב-1 בינואר ב-25 אחוזים עם פעימות נוספות שיהיו בהמשך, עלייה ביולי ועלייה נדמה לי בדצמבר.
משה גפני: שיעלו את מחירי המים לבתי החולים ולמקוואות, שיעלו אותה העלאה.
משה גפני: לקחת את מחיר המים שהיה בדצמבר, להעלות אותו ב-25 אחוזים בתחילת ינואר, להעלות אותו לאחר מכן באיזשהו מדרג.
משה גפני: אלה שתי ההצעות שעומדות על סדר היום.
משה גפני: אני מבקש קודם כל לדעת מה עמדת רשות המים בעניין.
חנה פרנקל: אני רוצה להתייחס למסלול הראשון מבין שתי ההצעות שהעלית.
חנה פרנקל: עם כל הכבוד לניתוח המשפטי שלי, סברתי שאם בית המחוקקים הנכבד חושב אחרת, חובה עלי לבחון באמת מה עמדת היועץ המשפטי לממשלה שיאיר את עיניי אם מדובר בשחור-לבן, אפור, ואיפה זה פה במנעד מבחינת החוקיות המשפטית.
חנה פרנקל: בשורה התחתונה, אחרי שנועצנו במשנה ליועץ המשפטי לממשלה שרלוונטי לתחום, עורך דין אבי ליכט, וגם קיימנו דיון בעניין, הוא תומך בניתוח המשפטי של רשות המים.
משה גפני: אפשר להזמין אותו לישיבת הוועדה.
שאול מרידור: נמצאת כאן נציגתו.
משה גפני: עם כל הכבוד גם לאבי ליכט וגם לנציגתו שנמצאת כאן, אני לא הולך בעניין הזה על פחות מהיועץ המשפטי לממשלה.
משה גפני: אני חושב שזאת פגיעה בכנסת, אני חושב שזאת פגיעה בחברי הכנסת ואני רוצה את היועץ המשפטי עצמו.
משה גפני: אני אזמין אותו לדיון כאן בוועדה, את היועץ המשפטי לממשלה עצמו.
משה גפני: עם כל הכבוד לחוות הדעת המשפטית, שאני מכבד אותה, זה מעבר לחוות הדעת המשפטית.
משה גפני: זאת אומרת שעושים פלסתר ממה שהכנסת מחוקקת ואפשר במין גחמה כזאת של רפורמה ענקית בתאגידי מים וביוב, מבלי לדבר על זה אפילו, למחוק חוק בלי למחוק אותו.
משה גפני: אני רוצה לשמוע לא פחות מהיועץ המשפטי לממשלה עצמו אבל אני לא רוצה ללכת למסלול הזה.
חנה פרנקל: אני אמרתי את הדברים כדי להראות שהמסלול הראשון הוא לא היפותטי ומבחינה מסוימת לפחות הוא נעשה.
משה גפני: עורכת הדין פרנקל, אני לא אומר מילה וחצי מילה לגבי חוות הדעת שלך.
משה גפני: חוות הדעת הזאת היא לא רק חוות דעת משפטית אלא היא חוות דעת שיש לה השלכות רוחב רבות מאוד על יחסי הממשלה והכנסת.